MILL ซึม กำไร Q2 ลดลง 88.02% มาที่ 35.36 ลบ. หลังต้นทุนวัตถุดิบปรับตัวเพิ่มขึ้น
MILL ซึม กำไร Q2/60 ลดลง 88.02% มาที่ 35.36 ลบ. จากปีก่อนมีกำไร 295.06 ลบ. หลังต้นทุนวัตถุดิบปรับตัวเพิ่มขึ้น ขณะที่งวด 6 เดือนแรกกำไรลดลง 76.98% มาที่ 146.08 ลบ. จากปีก่อนมีกำไร 634.64 ลบ.
15 ส.ค. 2560

บริษัท มิลล์คอน สตีล จำกัด (มหาชน) หรือ MILL รายงานผลการดำเนินงานไตรมาส 2/60 สิ้นสุดวันที่ 30 มิ.ย.60 (รวมบริษัทย่อย) ดังนี้

ในไตรมาส 2 ปี 2560 บริษัทมีรายได้จากการขายและการบริการ 4,795 ล้านบาท ลดลงร้อยละ 8 เมื่อเทียบกับไตรมาส 2 ปี 2559 ทั้งนี้เป็นผลมาจากราคาเหล็กปรับตัวลดลง รวมถึงการบริโภคที่ปรับตัวลดลง โดยในไตรมาส 2 ปี 2560 บริษัทมีปริมาณการขายรวมอยู่ที่ 303,793 ตัน ลดลงร้อยละ 18 เมื่อเทียบกับช่วงเดียวกันของปีก่อนหน้า ซึ่งลดลงตามวัฏจักรโดยธรรมชาติของธุรกิจ
ขณะที่กำไรขั้นต้นในไตรมาส 2 ปี 2560 อยู่ที่ร้อยละ 7.78 ลดลงเมื่อเทียบกับไตรมาส 2 ปีก่อน เนื่องจากราคาต้นทุนของวัตถุดิบปรับเพิ่มขึ้น